**Základná škola s materskou školou Šúrovce, Školská 3, 919 25 Šúrovce**

**Správa o výsledkoch a podmienkach výchovno-vzdelávacej činnosti**

**Základnej školy s materskou školou Šúrovce**

**---- materská škola ----**

**za školský rok 2022/2023**

**Vypracovala:** Dušana Haršányová – zástupkyňa riaditeľky ZŠ s MŠ pre MŠ

**Predkladá:** Mgr. Monike Kucharovej- poverenej riadením školy

**OBSAH**

1. **Základné identifikačné údaje o materskej škole**
	1. Poradné orgány zástupkyne ZŠ s MŠ pre MŠ
	2. Stručná charakteristika poradných orgánov
2. **Údaje o počte detí a hodnotenie tried**
	1. Údaje o počtoch detí v triedach materskej školy
	2. Hodnotenie tried – analýza výchovno-vzdelávacej činnosti triednym učiteľom
3. **Údaje o počte zamestnancov a plnení kvalifikačných predpokladov**
	1. Pedagogickí zamestnanci
	2. Nepedagogickí zamestnanci
	3. Účasť pedagogických zamestnancov na seminároch, školeniach
4. **Materiálno-technické zabezpečenie materskej školy**
5. **Prezentácia školy a spolupráca s inými inštitúciami**
	1. Údaje o aktivitách, akciách realizovaných materskou školou

 5.2 Projekty

5.3 Krúžková činnosť

5.4 Spolupráca so ZŠ

 5.5 Spolupráca s ďalšími inštitúciami

 **6.Vlastné zameranie materskej školy, ciele a ich plnenie**

 **7.Plnenie plánu kontrolnej a hospitačnej činnosti**

 **8. SWOT analýza**

**Východiská a podklady:**

Správa je vypracovaná v zmysle:

* Vyhlášky MŠ SR č. 435/2020 Z.z. o štruktúre a obsahu správ o výchovno-vzdelávacej činnosti, jej výsledkoch a podmienkach škôl a školských zariadení
* Plánu práce na školský rok 2022/2023
* Ďalšie podklady : vyhodnotenia jednotlivých aktivít, akcií, hodnotenie výchovno-vzdelávacieho procesu, správy z hospitačnej a kontrolnej činnosti a plnenia ŠkVP.

Správa bola prerokovaná na pedagogickej rade dňa 22. septembra 2023.

1. **Základné identifikačné údaje o škole**

|  |  |
| --- | --- |
| **Názov školy** | Základná škola s materskou školou Šúrovce, Školská 3, 919 25 Šúrovce |
| **Adresa školy**  | Školská 3, 919 25 Šúrovce |
| **Sídlo elekovaného pracoviska ako súčasť základnej školy s materskou školou Šúrovce**  | Nová 169/96, 919 25 Šúrovce  |
| **Internetová adresa****e-mailová adresa** | <https://surovcezs.edupage.org/>[www.mssurovce.sk](http://www.mssurovce.sk) zsmssurovce@gmail.com, mssurovce12@gmail.sk |
| **Zriaďovateľ** | Obec ŠúrovceNová 5, Šúrovce 919 25starostka@surovce.sk |

|  |  |
| --- | --- |
| **Riaditeľka ZŠ s MŠ Šúrovce** | Mgr. Alena Susková – do 31.03.2023Mgr. Monika Kucharová – poverená riadením školy od 01.04.3023 do 31.08.2023 |
| **Zástupkyňa RŠ ZŠ s MŠ pre MŠ** | Dušana Haršányová od 01.03.2023Lívia Benediková do 28.02.2023 |

* 1. **Poradné orgány zástupkyne pre MŠ**

|  |
| --- |
| **Prehľad poradných orgánov zástupkyne materskej školy** |
| **názov**  | **predseda/vedúci** | **Členovia** |
| Pedagogická rada MŠ  | Lívia Benediková Dušana Haršányová | všetci pedagogickí zamestnanci MŠ |
| Pracovná porada pedagogických a prevádzkových zamestnancov MŠ | Lívia BenedikováDušana Haršányová | všetci pedagogickí zamestnanci MŠ aupratovačky v MŠ.  |
| Inventarizačná komisia pre MŠ | Lívia Benediková Dušana Haršányová | Mária Mitasová, DiSAndrea Moravcová Silvia Pastorková |

**1.2 Stručná charakteristika poradných orgánov:**

|  |
| --- |
| **Pedagogická rada MŠ:** rokovala spolu 6 -krát * PR prerokúvala, navrhovala a schvaľovala, kolektívne posudzovala otázky a informácie týkajúce sa výchovno-vzdelávacieho procesu, tvorby ŠkVP a práce s ním,
* prebiehala kontrola plnenia záverov z predchádzajúcich porád,
* riešili sa a plánovali akcie vyplývajúce z Plánu práce MŠ,
* vyhodnotenie plánu a výsledkov kontrolnej a hospitačnej činnosti...
 |
| **Pracovná porada pedagogických a prevádzkových zamestnancov MŠ:** zasadala 4 krát * kontrola záverov z predchádzajúcich porád,
* plnenie plánu práce, plán čerpania dovoleniek a  NV,
* diskutovalo sa o zvyšovaní profes. kompetencií, právneho vedomia, otázky ďalšieho vzdelávania, sebavzdelávania a riešili sa rôzne iné aktuálne podnety...
 |
| **Inventarizačná komisia :*** k 31. decembru 2022 prebehla fyzická a dokladová inventarizácia, záznam o výsledku inventarizácie bol zástupkyňou pre MŠ odovzdaný vedeniu ZŠ s MŠ.
* k 1. aprílu 2023 prebehla mimoriadna inventarizácia, záznam o výsledku inventarizácie bol zástupkyňou pre MŠ odovzdaný vedeniu ZŠ s MŠ
 |

1. **Údaje o počte detí a hodnotenie tried**

**2.1 Údaje o počtoch detí v triedach v školskom roku 2022/2023**

|  |  |  |  |
| --- | --- | --- | --- |
|  **Trieda** | **Triedne učiteľky** | **Počet detí** **k 15.9. 2022** | **Počet detí** **k 31. 8.2022** |
| 3-5 ročné deti | Petra Debnárová | 20 | 23 |
| 4-6 ročné deti | Miriam ZacharováBc. Emília Ondrejíčková | 22 | 23 |
| 5-6 ročné detí  | Mária Mitasová, DisLívia Benediková – do marca 2023Dušana Haršányová – od marca 2023 | 25– jedno dieťa s povolením individuálneho vzdelávania na žiadosť rodiča | 25- jedno dieťa s povolením individuálneho vzdelávania na žiadosť rodiča |

Z celkového počtu 71 detí k 31. 8. 2023 bolo 37 detí vo veku 5-6 r. a rok pred plnením povinnej školskej dochádzky.

Jedno dieťa malo povolené individuálne vzdelávanie na žiadosť zákonných zástupcov. Dve deti mali povolené individuálne vzdelávanie zo zdravotných dôvodov.

Do 1. ročníka v šk. roku 2023/2024 bolo prijatých 29 detí.

Deviatim deťom bolo zo strany pedagógov doporučené pokračovanie povinného predprimárneho vzdelávania aj ďalší školský rok.

Odporučenie akceptovali a s odkladom povinnej školskej dochádzky súhlasili ôsmi zákonní zástupcovia.

Povinné predprimárne vzdelávanie v materskej škole ukončilo k 31.8. 20223– 29 detí, ktorým bolo vydané Osvedčenie o ukončení predprimárneho vzdelávania*.*

**Hodnotenie tried a vzdelávacích oblastí v jednotlivých vekových skupinách**

**v školskom roku 2022/2023**

|  |
| --- |
| **Trieda 5 – 6 ročných detí Vypracovala:** Mária Mitasová, Dis |
| Počet detí v triede 24 + 1 Mrekaj – samovzdelávanie, do MŠ prišiel na preskúšanie - šikovný chlapec.Ľavá ruka: Haršányiová E., Novosedlíková M., Václavíková Z., Horváth M., Kaiserová N., Lukačovičová N.Odklad návrh: Oláh T. min. rok chodil len cca 2 mesiace do MŠ, je veľmi pomalý, slabo mu ide práca s nožnicami, jednoduché mat. operácie. Jakubovský B. slabá výdrž, nechce sa mu dokončovať práca, nerád kreslí, vyfarbuje, slabšie logické myslenie. Rodičia nedali odklad, ide do školy.Paulovič A. veľmi slabá reč, slabé matematické myslenie.Odklad dostali: A. Paulovič, T. OláhŠikovné deti: Adamcová R., Hrušovská A., Novosedlíková M., Snopová D., Václavíková Z.K deťom, ktoré mali povolené individuálne vzdelávanie, bol počas roku pridelený pomocný vychovávateľ. |

|  |  |
| --- | --- |
| **Vzdelávacia oblasť** | **Hodnotenie** |

**JAZYK A KOMUNIKÁCIA**

U detí je problém s prerozprávaním rozprávky, zapamätaním si súvislostí, slabá slovná zásba, niektoré deti nevedia správne vyslovovať písmeno R, jeden chlapec nevie dobre rozprávať (navštevuje špeciálneho logopéda).

Vytlieskavanie slabík ide deťom veľmi dobre, vedia pomenovať aj začiatočné písmeno v slove.

Pojem veľký, menší, najmenší deťom problém nerobí.

Antonyma, homonymá, rýmy – robia deťom problémy.

Básničky, pesničky sa deti učia dobre.

Grafomotorika – niektoré deti majú stále zlý úchop grafického materiálu – Paulovič A., sem tam Slovák S.

**MATEMATIKA A PRÁCA S INFORMÁCIAMI**

Deti vedia rátať do 20, niektoré aj viacej.

Geometrické útvary - deti si občas zmenia štvorec s obdĺžnikom.

Farby deťom idú veľmi dobre (okrem Jakuba).

Bludisko robí deťom problém.

Orientácia P L ruka robí niektorým deťom problém.

**ČLOVEK A PRÍRODA**

Rozvoj poznania deťom nerobí problém.

Emócie deti majú rozvinuté, sú empatické, vnímavé.

Deti nemajú problém zorientovať sa v časovom slede dňa, týždňa, mesiaca, roka.

**ČLOVEK A SPOLOČNOSŤ**

Niektoré deti vedia veľmi dobre opísať predmet, na čo slúži, z čoho je vyrobený.

Deti chápu technický postup, náčrt, vedia podľa predlohy zhotoviť výrobok.

**UMENIE A KULTÚRA**

**Hudobná výchova**

Spev deťom ide, ale nie vždy je v danom tempe, sem tam rytmus uteká hlavne chlapcom, chlapci často kričia do pesničky – spev ich nebaví.

Pohyb - dievčatá rady tancujú, hýbu sa do hudby, improvizujú, chlapcom tanec nejde dobre ani ich nebaví, tanečné kroky sa dievčatá učia veľmi rýchlo.

Pekne tancuje aj do rytmu Hrušovská A., Snopová D., Václavíková Z., Mrvová M., Novosedlíková M.

**UMENIE A KULTÚRA**

**Výtvarná výchova**

Manuálne zručnosti idú deťom veľmi dobre, veľa detí už vie pekne strihať po línii.

Skladanie deťom podľa postupu robí ešte niektorým problém.

**ZDRAVIE A POHYB**

Deti veľmi radi súťažia, behajú.

Pri rozcvičke deti opakujú cviky, učia sa aj názvoslovie vykonaných cvikov.

|  |
| --- |
| **Trieda 4 – 6 ročných detí Vypracovala:** Miriam Zacharová |
| V septembri 2022 do triedy 4 -6 r. detí nastúpilo 22 detí. 12 detí bolo 4 – 5 r., 10 detí 5 – 6 r. V októbri 1 dieťa ukončilo dochádzku a od novembra bolo prijaté 1 dieťa s odloženou školskou dochádzkou z problémového rodinného prostredia. Odvtedy navštevuje triedu 12 detí 5 – 6 r. CPPPaP navštívilo 6 detí, ktorým bol odporučený odklad povinnej školskej dochádzky. 6 detí nastúpi v septembri do 1. ročníka. Dochádzka detí je veľmi dobrá, chorobnosť minimálna. |

|  |  |
| --- | --- |
| **Vzdelávacia oblasť** | **Hodnotenie** |

**JAZYK A KOMUNIKÁCIA**

V podoblasti Hovorená reč sme sa zamerali na rozvoj komunikatívnych konvencií, na správnu artikuláciu a výslovnosť, gramatickú správnosť a spisovnosť. Nikto z detí nemal závažné problémy s rečou, komunikovali veku primerane. 4 deti navštevujú logopédiu.

Grafomotorické predpoklady písania – veľmi často sme využívali pracovné listy. Dbali sme na správny spôsob písania – úchop ceruzky, 2 predškoláci mali nesprávny úchop. Na vzpriamený sed sme deti často upozorňovali. 5 detí nesprávne sedelo pri grafomotorických činnostiach. 3 deti z 4 -5 r. detí je po grafomotorickej stránke na veľmi dobrej úrovni. 1 dieťa je ľavák, 1 dieťa obojručné (predškolák). Ostatné deti sú praváci.

**MATEMATIKA A PRÁCA S INFORMÁCIAMI**

V podoblasti Čísla a vzťahy sme počítali do 10. 2 predškoláci napočítali do 100.

Všetky geometrické tvary vedelo pomenovať 12 detí. Veľký problém im robili príslovky vľav / vpravo.

 V podoblasti Geometria a meranie 3 deťom robili problém predložky. 1 predškolák dosahuje veľmi slabé výsledky. Vo výchovno – vzdelávacom procese sme často využívali pracovné listy. Páčili sa im matematické hry na interaktívnej tabuli, najviac ich bavilo matematické pexeso.

**ČLOVEK A PRÍRODA**

V podoblasti Vnímanie prírody sme rozvíjali pozorovacie schopnosti a zmyslové vnímanie na pobyte vonku. V mesiacoch október a apríl sme absolvovali turistickú vychádzku do prírody.

V podoblastiach Rastliny sme spoznávali rôzne druhy ovocia a zeleniny, pomáhali učiteľke pri výrobe ovocných a zeleninových šalátov. Spoznávali sme jarné kvety a na školskom dvore sadili semienka zeleniny, ktorej plody sme potom zjedli. V triede sme zasadili fazuľu, pozorovali jej fázy rastu a polievali ju.

V podoblasti Zvieratá sme spoznávali, resp. si upevňovali poznatky o lesných, domácich, exotických zvieratkách a o hmyze.

V podoblasti Človek sme sa naučili detailnejšie opisovať základné časti ľudského tela. Prostredníctvom interaktívnej tabule a námetových hier si deti lepšie zapamätali a upevnili rôzne poznatky o našom tele. 2 deti mali na túto tému obšírnejšie poznatky.

V tejto vzdelávacej oblasti sme veľmi veľa využívali pracovné listy a maľovanky. Taktiež na upevnenie poznatkov sme často využívali rôzne rôzne edukačné programy na práve preberané témy. Poznatky boli u väčšiny detí veku primerané, u 1 predškoláka veľmi slabé.

Veľmi ich zaujali podoblasti neživá príroda a Prírodné javy, a to rôzne pokusy – rozpúšťanie látok vo vode a vyparovanie. Deti si mohli s pomocou učiteľky vyskúšať rôzne fyzikálne javy. Taktiež MŠ navštívilo mobilné planetárium. Deti vo forme rozprávky pochopili dôležitosť a funkciu našej Zeme a Slnka.

**ČLOVEK A SPOLOČNOSŤ**

 V rámci podoblasti dopravná výchova 5 – 6 r. deti absolvovali zážitkové učenie na dopravnom ihrisku v TT. Každé dieťa získalo detský vodičský preukaz.

V podoblasti Národné povedomie sme si upevňovali poznatky o Slovensku. Všetky deti vedeli názov svojej dediny, hl. mesto vedeli 2 deti.

V podoblasti Základy etiky sme si rozvíjali základy etického správania, ako je pozdrav, prosba, poďakovanie. Často sme deti na to upozorňovali. Postupne sa snažili rešpektovať vopred dohodnuté pravidlá.

V podoblasti Prosociálne správanie – snažili sme sa u detí docieliť nenásilné riešenie konfliktov a vedieť sa podeliť s kamarátmi o hračky, čo bolo niekedy u detí problematické.

Niektoré deti zbytočne často žalovali kvôli hračkám.

**ČLOVEK A SVET PRÁCE**

Deti najviac zaujala podoblasť Konštruovanie, rozvíjali si tvorivosť, cit pre efektívne a bezpečné postupy práce. Najviac využívali stavebnicu LEGO, MAGFUN a rôzne skladačky.

V podoblasti Remeslá a profesie sme v rámci vychádzky pozorovali a pomenovávali rôzne profesie. Tretina detí nevedela, akú profesiu vykonávajú ich rodičia.

Slabá stránka – deti opakovane stavali rovnaké stavby, často sa hádali o tie isté druhy skladačiek.

**UMENIE A KULTÚRA**

**Hudobná výchova**

Deti najviac zaujali podoblasti Vokálne činnosti a Hudobno – pohybové činnosti. Veľmi radi a často spievali s oporou o hlas učiteľky alebo s podkladom CD. 2 deti majú nadanie na spev a 5 detí majú veľmi slabý hudobný prejav.

**UMENIE A KULTÚRA**

**Výtvarná výchova**

V podoblasti Spontánny výtvarný prejav si deti rozvíjali fantáziu a grafomotorickú zručnosť. U 3 detí je výtvarný prejav veľmi slabý. Všeobecne u detí bol výtvarný prejav veku primeraný. 1 predškolák a 2 deti z 4 – 5 r. detí majú výtvarné nadanie. Farby ovládajú všetky deti.

V podoblasti Výtvarné činnosti s tvarom na ploche sme sa zamerali na správnu techniku strihania. Deti strihali veku primerane. 1 dieťa má problémy so strihaním.

**ZDRAVIE A POHYB**

V podoblasti Zdravie a zdravý životný štýl sme deťom vo forme rozhovoru a námetových hier priblížili nové informácie o zdraví a chorobe. Deti pili v mesiaci január detské bylinkové čaje, ktoré sme im denne čerstvé uvarili.

Podoblasť Hygiena a sebaobslužné činnosti bola súčasťou každodenných činností. Všetky deti ovládajú samoobslužné činnosti.

Deti sme viedli ku každodennému upratovaniu hračiek a udržiavaniu poriadku vo svojom okolí.

Podoblasť Pohybová a telesná zdatnosť bola jedna z najobľúbenejších podoblastí.

Prostredníctvom vhodných telesných cvičení a rôznych pohybových hier sme deťom pomáhali utvárať stav psychickej a fyzickej pohody, osvojovať si a zdokonaľovať správnu techniku lokomočných pohybov. Veľmi často sme na TV a PRC využívali rôzne náčinie a pomôcky. Najväčší problém robilo deťom stoj a skok na 1 nohe.

|  |
| --- |
| **Trieda 3 – 5 r. detí Vypracovala**: Petra Debnárová |
| V školskom roku 2022/2023 navštevovalo 20 detí vo veku 3 – 4 roky, 3 deti dosahovali vek 4-5 rokov. Podporovali sme rozvíjanie pohybových schopností a zručností detí pravidelnou dennou realizáciou zdravotných cvičení a pobytu vonku.Využívali sme hudobno – pohybové hry a pohybové hry so spevom ako súčasť zdravotných cvičení a pobytu vonku.Vo výchovno – vzdelávacej činnosti sme uplatňovali bádateľský prístup, zaraďovali experimenty a vytvárali príležitosti na získavanie reálnych skúseností s predmetmi a javmi.Vytvárali sme a rozvíjali u detí cit ku krásam svojho regiónu, prírody, ľudového umenia a kultúrneho dedičstva našich predkov. Často sme využívali rozhovor s deťmi, prostredníctvom ktorého vytvárali vhodnú atmosféru medzi deťmi, ale aj medzi dieťaťom a dospelým. |

|  |  |
| --- | --- |
| **Vzdelávacia oblasť** | **Hodnotenie** |

**JAZYK A KOMUNIKÁCIA**

Učiteľky cieľavedome podporovali rozvoj slovnej zásoby, ktorá motivačne súvisela s edukačnými témami.

Deti sme viedli k tomu, aby nadväzovali spontánny rozhovor na základe komentovania svojej hry. Učiteľky sa snažili vyvíjať požiadavky na správnu artikuláciu a výslovnosť, keďže veľa detí malo problémy pri správnej artikulácii, slovnej zásobe a vyjadrovaní.

Všetky podoblasti jazyka a komunikácie boli navzájom poprepájané v procese každodennej sociálnej komunikácie a jazykových hier.

V literárnej výchove sme sa viac zamerali na poznávanie a rozlišovanie rozmanitých literárnych žánrov ľudovej a autorskej poézie, rozprávok a príbehov. Voľný prístup ku knihám a časopisom využívali deti na ich prezeranie buď individuálne, vo dvojici alebo v malých skupinách. Encyklopédie a atlasy umožnili samostatne vyhľadať a získať informácie o rastlinách, hubách, zvieratách, svete, ľudskom tele, dopravných prostriedkoch.

**MATEMATIKA A PRÁCA S INFORMÁCIAMI**

Vo vzdelávacej oblasti Matematika a práca s informáciami sme viedli deti k porozumeniu matematických pojmov a k činnostiam súvisiacim s technológiami digitálnej gramotnosti. Matematické aktivity sme realizovali pomocou práce na interaktívnej tabuli a digitálnej hračky BEE BOT, čím sme u detí rozvíjali aj digitálnu gramotnosť.

Všetky matematické aktivity sme s deťmi riešili v jednoduchých matematických úlohách a hrách, v rozhovoroch s deťmi, pri pozorovaniach matematických situácií a riešení jednoduchých problémov predovšetkým manipulačnými činnosťami.

Správne porovnávali a určovali vlastnosti veľkosti, dĺžky, šírky a množstva. Vedeli triediť a vytvárať súbory podľa tvaru, farby, veľkosti, hmotnosti. Správne usporadúvali predmety, chápali a používali pojmy ,,za/pred“ , ,,hneď pred/za“ , ,,prvý“, ,,posledný“. Väčšina sa správne orientovala a vedela popísať polohu objektov vzhľadom k svojej osobe a aj vzájomnú polohu dvoch objektov.

Správne riešili kontextové úlohy, v ktorých sa pridáva/odoberá. Na zistenie výpočtu využívali manipuláciu s počítadlom a predmetmi.

**ČLOVEK A PRÍRODA**

 K poznávaniu prírodného prostredia deti pristupovali aktívne a so zvedavosťou, nadšene a so záujmom o prírodnú časť sveta.

Pomáhali sme im preto utvárať závery o prírodnom svete podložené faktami a utvárať si tak názor na konkrétne problémy fungovania v prírodnom prostredí. Získali bohaté poznatky o zvieratách žijúcich lese, na dvore, vo vode a v jej blízkosti, v domácnostiach, o hmyze, vtákoch, exotických zvieratách. Zvieratá vedia pomenovať, poznajú ich mláďatá, identifikujú ich zvuky, poznajú niektoré charakteristiky spôsobu ich života. Uvedomujú si nebezpečenstvá niektorých zvierat – prenos ochorení, uštipnutie, uhryznutie.

Deti získali poznatky o rastlinách, vedeli porovnať podobnosti a rozdiely stromov, kríkov, kvetov, húb, ovocia a zeleniny. Opakovaním sa deti zlepšovali schopnosti kategorizovania ovocia a zeleniny. Vedia pomenovať niekoľko záhradných a lúčnych kvetov. Hlavným cieľom tejto vzdelávacej oblasti bol rozvoj prírodovednej gramotnosti.

**ČLOVEK A SPOLOČNOSŤ**

Pri poznávaní spoločenského prostredia sme stavali na detskej skúsenosti a prirodzenej detskej zvedavosti, využívali sme predovšetkým hru, pozorovanie, zážitkové učenie a riadený rozhovor opierajúci sa o skúsenosti detí, napodobňovanie modelov pozitívneho etického správania, rolové hry. Udržiavali sme dobré prosociálne správanie, cítenie a disciplínu.

V priebehu školského roja sa deti zúčastňovali divadelných predstavení, kde mali možnosť vidieť profesionálnych hercov a upevňovali si kultivované správanie s dodržiavaním základných pravidiel slušnosti na verejných podujatiach.

**ČLOVEK A SVET PRÁCE**

Veľa aktivít malo zručnostný charakter, kde deti boli vedené k práci s nástrojmi, náradím, pričom si zdokonaľovali a automatizovali samotné postupy práce. V jesennom období sme deťom organizovali brigády či už priamo v areáli, alebo v okolí materskej školy, kde mali deti možnosť oboznamovať sa s pracovnými zručnosťami. Pozornosť sme zamerali aj na pôvod materiálov a nad ich možnosťami využitia (kameň, drevo, plast, kov). V hracích kútikoch deti realizovali námetové hry, kde stvárňovali pracovné činnosti dospelých a realizovali tieto činnosti vo vlastných nápadoch a námetoch prostredníctvom metódy hrania rolí.

V pracovných činnostiach používali deti rôzne druhy papiera, špajle, textil, korok, vatové tampóny, drôt, prírodný materiál – listy, vetvičky, ovocie, pukance, odpadový materiál.

**ZDRAVIE A POHYB**

Pohybová aktivita bola vnímaná ako základný faktor ovplyvňujúci zdravý rast dieťaťa, a to tak v spontánnej, ako i  riadenej forme. Učiteľky pravidelne zaraďovali do režimu dňa športové aktivity, telovýchovné chvíľky a rôzne športové a pohybové aktivity. Zdravotné ranné cvičenie bolo každodennou súčasťou režimu dňa, kde sa učiteľky snažili o dostatočnú motiváciu, pretože sa stávalo, že sa deti odmietali zúčastňovať ranného cvičenia. Deti sa veľmi radi zúčastňovali športových aktivít a spolupodieľali sa na ich organizácii a príprave.

Pohybovú kultúru u detí učiteľky zvyšovali turistickými vychádzkami, hudobno – pohybovými aktivitami a hrami, tematickými vychádzkami do okolia blízkej prírody. Pri predvádzaní zdravotných cvikov učiteľky dbali na názornosť, aby u detí dosiahli správne držanie tela, ktoré sa javilo u mnohých detí ako problémové. Zaraďovaním jednoduchých zdravotných cvikov v zdravotnom cvičení s motiváciou, používaním náčinia a hudby ako aj zaraďovaním špeciálnych pohybových aktivít sme deti viedli k vytvoreniu kladného postoja k pohybu. Deti predvádzali základné lokomočné pohyby, manipulovali s cvičebným náradím. Najviac pohybového využitia sme poskytovali deťom pri pobyte vonku.

**UMENIE A KULTÚRA**

**Hudobná výchova**

V jednotlivých hudobných činnostiach bolo badať ako deti hudbu vnímali, prežívali a objavovali radosť z hudobného prejavu.

Do hudobných činností boli zaraďované vokálne piesne vhodné a primerané veku. Hudobné aktivity učiteľky dopĺňali dychovými, rytmickými a hlasovými cvičeniami, ktorými pripravili deti na vokálne činnosti. Deti spoznávali niektoré hudobné nástroje a mali možnosť vlastnej reprodukcie pri hre na hudobných nástrojoch Orffovho inštrumentára. Možnosť sebavyjadrenia deti po hudobnej stránke dostali v rámci prezentovania sa v speve pred skupinou detí.

Záujem prejavili aj o počúvanie hudobných skladieb a počúvanie i spievanie súčasných poučných detských piesní od Mira Jaroša a autorov, ktorí pripravujú pre deti predškolského veku zaujímavé hudobné projekty.

**Výtvarná výchova**

Záujem detí o výtvarnú činnosť bol citeľný a často si deti vyžiadali konkrétny výtvarný materiál, z ktorého dokázali vytvárať zaujímavé produkty a prezentovali svoje myšlienky práve prostredníctvom práce s výtvarným materiálom. Pri výtvarných činnostiach sme rešpektovali psychické dispozície detí. V oblasti výtvarnej výchovy sme upriamili pozornosť detí k využívaniu rôznych techník kreslenia, maľovania, modelovania na rôzne témy, aj podľa vlastnej fantázie, prácu s farbou, miešanie farieb, prácu s rôznym materiálom, nožnicami, lepidlom, štetcom. Voľný prístup k výtvarným pomôckam umožňoval, aby deti podľa svojho záujmu kreslili, maľovali, modelovali. Vyskúšali si a naučili sa používať rozmanitý výtvarný materiál: ceruzky, drevené a voskové pastelky, suchý pastel, olejové farby, chodníkové kriedy, tuš, vodové a temperové farby, prstové farby.

Experimentovali s farbami pri ich zapúšťaní do mokrého podkladu, rozfúkavaní farebných škvŕn.

Správne používali rozmanité pomôcky pri modelovaní: valčeky, vykrajovačky, modelársky nôž, pečiatky, 3D formičky.

**Záver**

Veríme, že vzdelávanie detí v materskej škole splnilo svoj účel a  deti sú na primeranej úrovni pripravené na vstup do I. ročníka. Taktiež veríme, že základy, ktoré získali predprimárnym vzdelaním sú pevné a budú ich naďalej rozvíjať.

1. **Údaje o počte zamestnancov MŠ a plnení kvalifikačných predpokladov**

**3.1.Pedagogickí zamestnanci**

|  |  |  |
| --- | --- | --- |
| **Meno, priezvisko, titul**  | **Dosiahnutý stupeň požadovaného vzdelávania**  | **Kvalifikačný predpoklad**  |
| Lívia Benediková Zástupkyňa pre MŠ do 28.02.2023Dušana Haršányová Zástupkyňa pre MŠ od 01.03.2023 | SŠ s maturitou 1.atestácia vedúci pedagogický zamestnanecSŠ s maturitouVedúci pedagogický zamestnanec | kvalifikovaná kvalifikovaná |
| Bc. Emília Ondrejíčková  | VŠ 1. stupňa  | kvalifikovaná  |
| Miriam Zacharová triedna učiteľka  | SŠ s maturitou  | kvalifikovaná  |
| Andrea Moravcová  | SŠ s maturitou  | kvalifikovaná  |
| Mária Mitasová,Dis triedna učiteľka  | SŠ s maturitou  | kvalifikovaná  |
| Petra DebnárováTriedna učiteľka | SŠ s maturitou  | kvalifikovaná  |

**Pedagogickí zamestnanci:**

* sú spôsobilí projektovať špecifické ciele učebných osnov materskej školy pre všetky obsahové celky,
* vedia organizovať výchovno-vzdelávaciu činnosť (motivovať, komunikovať o hodnotových postojoch, usmerňovať myšlienkové postupy detí, poskytovať im spätnú väzbu),
* priebežne sledujú a hodnotia výchovno-vzdelávaciu činnosť /diagnostikujú vstupnú a výstupnú úroveň osobnostného rozvoja detí, hodnotia detské výkony a sociálne správanie, posudzujú a vyhodnocujú vlastnú činnosť/,
* sú schopní ako súčasť učiteľského zboru a celkovej učiacej sa a znalostnej organizácie

školy spolupracovať a spoluutvárať vzájomné podporné prostredie pri operatívnom

riešení pracovných problémov,

* vedia zabezpečiť vhodnú štruktúru denného poriadku s rešpektovaním psychohygieny a zdravého prostredia ako aj ostatných priestorov materskej školy.

**3.2 Nepedagogickí zamestnanci**

|  |  |
| --- | --- |
| Pastorková Silvia  | Upratovačka, školníčka, kurička |
| Gabriela Štrauzová  | Upratovačka, školníčka  |
| Gábrišová Zuzana | Vedúca ŠJ  |
| Ľubica Kobetičová  | Hlavná kuchárka v MŠ  |
| Želmíra Grígeľová  | Pomocná kuchárka v MŠ  |

**3.3 Účasť pedagogických pracovníkov na seminároch, školeniach**

|  |  |  |
| --- | --- | --- |
| **Počet prihlásených/zúčastnených** | **Názov seminára**  | **Poskytovateľ** |
| 6 | Aktualizačné vzdelávanie | ZŠ Šúrovce |
| 1 | Základný modul funkčného vzdelávania | Inšpirácia |

**4. Materiálno-technické a priestorové zabezpečenie MŠ**

 Materská škola s celodennou výchovnou starostlivosťou je prevádzkovaná v samostatnej jednopodlažnej budove, na ulici Nová 169/96 Šúrovce. Zabezpečuje výchovu a vzdelávanie pre deti predškolského veku spravidla od dvoch do šiestich rokov a pre deti s odloženou povinnou školskou dochádzkou. Materská škola prevádzkovala v šk. roku 2022/2023 tri triedy.

**Dispozičné usporiadanie materskej školy:**

Pre pobyt detí v materskej škole sú k dispozícii nasledovné priestory: Vstupná chodba, chodba, ktorá plní funkciu šatne pre všetky triedy materskej školy a vstupuje sa z nej priamo do tried. MŠ: Prvá trieda, ktorá slúži pre 3-4 ročné deti ako herňa aj spálňa, s rozlohou 113,86 m2

 Druhá trieda, ktorá slúži pre 4-5 ročné deti ako herňa aj spálňa, s rozlohou 113,83 m2

 Tretia trieda, ktorá slúži pre 5-6 ročné deti ako herňa aj spálňa, s rozlohou 121,81 m2

Každá trieda má svoj sklad pre hračky, pomôcky a sociálne zariadenia s 5 WC a 6 umývadlami, sprchovým kútom, vešiakmi na uteráky pre deti a poličkou s hygienickými potrebami. Ďalej sa tu nachádza zborovňa, kancelária zástupkyne pre MŠ, miestnosť pre upratovačky, izolačná miestnosť, jedáleň, kuchyňa, sklady a technická miestnosť. K objektu materskej školy patrí areál určený na pobyt vonku, telovýchovné, rekreačné aktivity a záujmovú a hrovú činnosť detí.

Pomôcky na výchovno-vzdelávaciu činnosť boli k dispozícii všetkým učiteľkám a boli volené vhodne a v dostatočnom množstve. Materská škola v súčasnej dobe disponuje didaktickými pomôckami, ktoré pravidelne učiteľky využívajú tak, aby boli deti rozvíjané vo všetkých oblastiach.

V šk. roku 2022/2023 MŠ zakúpila tieto učebné pomôcky, didaktické hračky:

* Puzzle Protiklady
* Stavebnica Buni Flexi
* Stavebnice ECO
* Magnetické tvary
* Anatómia človeka
* Ďalej plánujeme dopĺňať a aktualizovať knižný detský fond aj učiteľskú knižnicu.

**5.** **Prezentácia školy**

**5.1 Údaje o uskutočnených akciách, aktivitách a prezentácii školy na verejnosti**

|  |  |  |
| --- | --- | --- |
| ***Mesiac*** | ***Akcia*** | ***Zodpovedné p. učiteľky*** |
| ***September***  | **V škôlke je nám spolu dobre** – adaptácia detí na prostredie MŠ  | Tr. učiteľky  |
|  | **U nás v obci**- vychádzky obcou Šúrovce – posilňovať kladný vzťah detí k blízkemu okoliu  | Tr. učiteľky  |
|  | **Hry a hrové činnosti na školskom dvore** – vytváranie nových, pozitívnych priateľských väzieb medzi spoločnými hrami a hrovými aktivitami | Tr. učiteľky  |
|  | **Svetový deň mlieka v školách**- 28.09.2022 | V rámci triedy  |
| ***Október***  | **Medzinárodný deň starších osôb** – 1.10.2022 | V  rámci triedy |
|  | **Deň starých rodičov** – 09.10.2022, mesiac úcty starším.Darčeky pre starých rodičov  | V  rámci triedy |
|  | **Svetový deň umývania rúk** – 15.10.2022 | V  rámci triedy |
|  | **Deň pôvodných odrôd jabĺk** – 21.10.2022 Výstava jabĺčok v MŠ  | A.Moravcová E. Ondrejíčková  |
|  | **Vychádzka na pažiť** – s environmentálnym zameraním pozorovanie jesennej prírody, sezónnych prác ľudí v záhradách, zber jesenných listov, plodov  | Tr. učiteľky  |
|  | **Čo sa urodilo v záhrade –** prezentácia, výstava jesennej úrody spojená s ochutnávkou zdravých šalátov | Tr. učiteľky  |
|  | **Jesenné tvorivé dielne –** vyrezávanie tekvíc + ochutnávka nátierok | Všetky učiteľky  |
| ***November***  | **Deň materských škôl –** 4.11.2022- zalaminovanie výtvarných prác detí, výstava výtvarných prác detí materskej školy | P. Debnárová M. Zacharová  |
|  | **Farebný týždeň v MŠ -** jednotné farebné oblečenie detí počas týždňa | M. Zacharová A. Moravcová  |
|  | **Bábkové divadlo**  | A.Moravcová  |
|  | **Svetový deň behu**- 5.11.2022 – na školskom dvore zorganizovať beh detí v rôznych podobách  | P. Debnárová E. Ondrejíčková  |
|  | **Šarkany patria k jeseni** – Šarkaniáda MŠ  | Tr. učiteľky  |
|  | **Zvieratká sa chystajú na zimu** – environmentálna výchova v MŠ   | Tr. učiteľky  |
| ***December***  | **Vitaj Mikuláš** – privítanie Mikuláša v MŠ  | A.MorvacováM. Zacharová  |
|  | **Predvianočná nálada** – vianočné ozdoby, pozdravy , pečenie medovníkov  | Tr. učiteľky  |
|  | **Vianočná pošta** – v spolupráci s 1. ročníkom ZŠ  | M. Mitasová  |
|  | **Vianoce, Vianoce prichádzajú** – kultúrne vystúpenie detí MŠ pre rodičov  | Všetky p. uč. + zástup. |
| ***Január*** | **Zimná olympiáda** – podpora zdravého životného štýlu, výchova k pohybu a otužovanie  | P.Debnárová E.Ondrejíčková  |
|  | **Ochutnávka a pitie bylinkových čajov**  | V rámci triedy  |
|  | **Vtáčiky v zime** - enviroprogram v MŠ  | Tr. učiteľky  |
| ***Február***  | **Fašiangy, Turíce...**- tvorivé rúčky , výroba tradičných karnevalových masiek a fašiangovej výzdoby MŠ | Tr. učiteľky  |
|  | **Fašiangové veselie *-*** fašiangová veselica detí MŠ + karneval  | Tr. učiteľky  |
|  | **Mobilné planetárium *-*** Hvezdáreň | A.Moravcová  |
| ***Marec*** | **20. 3. 2023 - Svetový deň divadla pre deti a mládeže**  | V rámci triedy |
|  | **22.3. 2023 – Svetový deň vody** | V rámci triedy |
|  | **Marec - Mesiac knihy**– rozvíjanie predčitateľskej gramotnosti detí, návšteva obecnej knižnice | Tr. učiteľky  |
|  | **Návšteva divadelného predstavenia v Nitre** | M. Zacharová  |
|  | ***Moja nová kniha-*** výstava kníh spojená s ich predajom | M. Mitasová  |
|  | **Jarné prebúdzanie *–*** enviromentálna výchova v MŠ,, Od semienka k rastlinke" | Tr. učiteľky  |
|  | ***Jarné sviatky –*** Veľkonočné sviatky a tradície, maľovanie kraslíc, tvorivé dielne v materskej škole | Všetky uč. + zástup.  |
| ***Apríl***  | **22.4. - Deň Zeme**  | V rámci triedy |
|  | **Zápis detí do MŠ** |  |
|  | **Osveta pre zákonných zástupcov budúcich prvákov na tému:**,,Školská zrelosť" | M. MitasováM. Zacharová  |
|  | **Na Pažiť**- jarná branná vychádzka do prírody s envir. zameraním | Tr. učiteľky  |
| ***Máj***  | **8.5. Svetový deň červeného kríža** | V rámci triedy |
|  | **10.5. Svetový deň pohybom ku zdraviu –** športová vzdelávacia aktivita  | V rámci triedy |
|  | **Deň matiek *-*** darček pre mamičky, kultúrne vystúpenie detí  | Tr. učiteľky  |
|  | **15.5. Deň rodiny** | V rámci triedy |
|  | **Stavanie Mája *–*** udržiavanie tradícií  | M. Mitasová  |
|  | **Život stromov** | Tr. učiteľky |
|  | **Zemiansky dvor Šúrovce –** Minifarma s tradičnými farmárskymi zvieratkami /všetky tr./ | A.Moravcová  |
|  | **Koncoročné fotenie + tablo predškolákov**  | Zástupkyňa  |
|  | **Dopravné ihrisko-** predškoláci  | M. Mitasová  |
| ***Jún***  | **19. 6. 2021 Deň otcov** |  |
|  | **Deň detí** – zábavné predpoludnie pre deti MŠ  | Všetky p. uč. + z. |
|  | **Škôlkarská olympiáda v Seredi** – účasť 5 - 6 ročných detí na športovom predpoludní v Seredi, organizuje MsÚ Sereď – odbor školstva | M. Mitasová  |
|  | **Koncoročný výlet detí MŠ *-*** spoznávanie krás Slovenska – predškoláci Eko Park Piešťany | M. Zacharová M. Mitasová  |
|  | **Rozlúčka predškolákov s MŠ**  | M. ZacharováM. Mitasová E.Ondrejíčková  |
|  | **Futbalový tréning FC Spartak Trnava –** účasť 5 – 6 ročných detí | M. MitasováD. Haršányová |
|  | **Vývoj motýľa** – 5 – 6 ročné deti | M. MitasováD. Haršányová |
| **Júl - August** | Prevádzka materskej školy od 17.07. do 21.08. 2023 prerušená. Čerpanie dovoleniek pedagogických aj nepedagogických zamestnancov MŠ.  |  |

**Aktivity, do ktorých sa materská škola zapojila, spolupráca s inými inštitúciami a prezentácia materskej školy na verejnosti:**

**5.2** **Projekty, do ktorých sa materská školy zapojila**

Základná škola s materskou školou je zapojená do programu Školské ovocie, ktoré podporuje u detí konzumovanie zdravých potravín, predovšetkým ovocia, pitie ovocných štiav.

**Pomocný vychovávateľ:** Na základe výzvy v rámci Plánu obnovy a odolnosti SR sme získali do MŠ pomocného vychovávateľa ako nepedagogického zamestnanca na pomoc pri poskytovaní povinného predprimárneho vzdelávania deťom so zdravotným znevýhodnením. Sme veľmi radi, že aj takýmto spôsobom sa u nás podporuje kvalita inkluzívneho vzdelávania.

**5.3** **Krúžková činnosť, ktorú materská škola v školskom roku organizovala**

Pre veľký záujem rodičov detí aj tento školský rok realizovala materská škola krúžok anglického jazyka. Po dohode s pani riaditeľkou ZŠ s MŠ nám bola poskytnutá možnosť realizovať krúžok AJ bezplatne prostredníctvom učiteľky anglického jazyka základnej školy. Krúžok sa realizoval 1x týždenne v popoludňajších hodinách . Priebeh krúžkovej činnosti hodnotíme veľmi pozitívne. Deti sa hravou formou oboznámili so základmi anglického jazyka. Spokojnosť bola i na strane zákonných zástupcov. Materská škola oceňuje aj ochotu vedenia ZŠ v tomto prístupe, len ojedinele je MŠ schopná poskytnúť možnosť krúžku cudzieho jazyka pre zákonných zástupcov detí bezplatne.

**5.4 Spolupráca so základnou školou**

Materská škola hodnotí kladne aj spoluprácu základnej školy a vedenia ZŠ s MŠ s materskou školou. Vo výchovno-vzdelávacej činnosti výrazne spolupracovali triedy starších detí MŠ s triedami a učiteľkami 1. ročníkov ZŠ. Materská škola pozitívne hodnotí aj spoluprácu s pani psychologičkou Mgr. D. Kovaříkovou pri Depistáži detí vo veku 5-6 r. detí, ktoré sú rok pred plnením povinnej školskej dochádzky.

**5.5 Spolupráca s obcou a inými inštitúciami**

Spolupracovali sme s obcou Šúrovce pri príležitosti Dňa matiek – kde sme sa zúčastnili slávnostného vystúpenia s kultúrnym programom pre rodiny detí.

Aj tento školský rok sa deti našej MŠ zúčastnili veľkého športového podujatia ,,Škôlkarska olympiáda“, ktorú pri príležitosti Dňa detí organizuje mesto Sereď s odborom školstva mesta Sereď. Tieto podujatia utužujú vzťahy materskej školy s okolitými obcami, s pedagogickými pracovníkmi a budeme radi, ak sa táto tradícia zachová aj v budúcich rokoch.

1. **Vlastné zameranie materskej školy, ciele a ich plnenie**

Materská škola má vo vlastnom ŠKVP formulované vlastné zameranie a ciele. Zameranie MŠ vychádza zo záverov a analýz praxe, záujmov detí, podmienok materskej školy.

 Zameranie našej MŠ je rozdelené do nasledovných dvoch podoblastí:

* Oblasť prírodovednej gramotnosti,
* Oblasť pohybových schopností a zručností a zdravého životného štýlu.

V súčinnosti s podmienkami školy a jej profiláciou sme si vytýčili nasledovné ciele:

* Vytvárať situácie, v ktorých majú deti možnosť prezentovať svoje predstavy o prírodných javoch, predmetoch a situáciách, podnecovať utváranie nových poznatkov.
* Venovať sa aktivitám zameraných na rozpoznávanie rastlín, klíčenie rastlín a starostlivosti o životné prostredie.
* Pravidelne pozorovať zmeny v prírode, ktoré nastávajú v dôsledku zmien ročných období a počasia, zaznamenávať ich, experimentovať.
* Vytvárať podmienky pre každodennú systematickú realizáciu aktivít utvárajúcich a upevňujúcich vzťah a pozitívne postoje detí k zdravému životnému štýlu a viesť deti k prevencii vzniku detskej obezity.
* Motivovať deti k uvedomeniu si významu konzumácie ovocia a zeleniny pre správnu životosprávu – aj realizáciou programu Školské ovocie.
* Naučiť sa kontrolovať a regulovať svoje správanie, starať sa o svoje zdravie a chrániť ho, vrátane rozlišovania zdravej výživy.
* Rozvíjať zdravý životný štýl uskutočňovaním pravidelných pohybových aktivít – vychádzky, letné a zimné olympiády, turistické vychádzky.
* Podporovať deti prostredníctvom cvičení a pohybových hier k osvojovaniu si techník správneho držania tela a ovládania základných lokomočných pohybov.
* Využívať pohyb na rozvoj celkových koordinačných schopností detí.
* Vedieť prečo je pohyb dôležitý pre zdravie, považovať šport a pohybovú aktivitu za súčasť svojho životného štýlu.
* Viesť deti k uvedomovaniu si významu pravidiel, ich dodržiavanie a podporovať súťaženie s myšlienkou fair-play.
* Rozvíjať dimenzie školskej spôsobilosti, aby sa deti adaptovali na následné primárne vzdelávanie, dosiahnuť optimálnu kognitívnu, senzomotorickú a sociálno-citovú úroveň ako základ na školské vzdelávanie v základnej škole a na život v spoločnosti,
* V období pred vstupom do základnej školy realizáciou spoločných podujatí ZŠ s MŠ /návšteva prvákov v ZŠ, Vianočná pošta.../ zabezpečiť plynulý prechod detí z materskej školy do základnej školy a utvárať ich predpoklady na ďalšie vzdelávanie.

Na základe pravidelného monitorovania prostredníctvom realizácie kontrolnej činnosti a priebežného i koncoročného vyhodnocovania môžeme konštatovať, že vypracovanie a zakomponovanie úloh vychádzajúcich z uvedených cieľov do plánu práce materskej školy a ich dôsledné plnenie smerovalo k ich úspešnému splneniu. K zdravšiemu spôsobu života detí vedie i spolupráca so školskou jedálňou a poskytovaním kvalitnej výdatnej stravy s patričnou nutričnou hodnotou v hygienicky vyhovujúcom a kultúrnom prostredí ako i zapojenia sa do programu Školské ovocie.

**Pedagogickí zamestnanci sú dôkladne oboznámení s plnením Národného akčného plánu v prevencii obezity na roky 2015-2025. Plnenie plánu bolo súčasťou denných aktivít v rámci výchovno-vzdelávacej činnosti, mimoriadnych akcií vyplývajúcich z plánu práce materskej školy a materská škola na plnenie plánu dôrazne dbala a vytyčuje si to ako jeden z prioritných cieľov v budúcom školskom roku.**

Akcie a aktivity súvisiace s plnením tohto plánu:

* Podpora zdravého prostredia v našej materskej škole.
* Pitný režim detí v MŠ mimo ŠJ – ponúkali sme deťom čistú pitnú vodu, v zimných mesiacoch bylinkové nesladené čaje.
* Každodenná realizácia pohybovo-relaxačných cvičení a pobytu vonku.
* Celoškolská súťaž o NAJ jablko /pri príležitosti Dňa pôvodných odrôd jabĺk/ a osveta pre zákonných zástupcov formou informačného letáku – zdravý a chutný recept z jabĺk bez použitia cukru.
* Turistické vychádzky detí do prírody.
* Ochutnávka zdravých šalátov – Čo sa urodilo v našej záhradke?
* Škôlkarská olympiáda – celoškolská športová akcia detí kde je úlohou podporiť pozitívny vzťah k športu a k pohybovým aktivitám.
* Zdravá strava – základ zdravia – výchovno-vzdelávacie činnosti zamerané na posilňovanie pozitívneho vzťahu k zdravému spôsobu stravovania, k svojmu telu...

 Svoju činnosť zameranú na rozvoj osobnosti detí sme sústredili okrem iných predovšetkým na aktivity zamerané na poznávanie prírody, prehĺbenie vzťahu detí k prírode i k jej ochrane, utváranie základov prosociálneho správania, osvojenie zdravého životného štýlu, aktivity v kútiku prírody, týždeň zdravia a bohaté pohybové aktivity v rámci roka. Podujatiami realizovanými v rámci materskej školy, ale i pre verejnosť sme neustále posilňovali vzťah detí k ľudovým tradíciám, k zachovaniu a uvedomeniu si hodnoty kultúrneho bohatstva našich predkov. To všetko prostredníctvom nevyhnutej aktívnej spolupráce s rodičmi detí, svedomitej cieľavedomej a systematickej práce vedenia školy a celého kolektívu MŠ.

Materská škola priebežne plní stanovené ciele na veľmi dobrej úrovni, o čom svedčí realizácia aktivít školy, dokumentácia, spolupráca s inými inštitúciami a pod. Naďalej budeme smerovať v súlade so stanovenými zámermi a využívať  poznatky získané v rámci vzdelávania, ktoré sa pokúsime premostiť do konkrétnych praktických výstupov.

1. **Plnenie plánu kontrolnej a hospitačnej činnosti**

V školskom roku 2022/2023 boli zrealizované 3 hospitácie s cieľom:

1. Vo vzťahu k učeniu učiteľa:
* Formulácia cieľov edukačnej činnosti jasne a zrozumiteľne
* Diferenciácia úloh vzhľadom na individuálne osobitosti detí a vlastné tempo
* Rozvíjanie kľúčových kompetencií detí
* Rozvíjanie praktických návykov detí
* Rozvíjanie komunikačných kompetencií detí
* Rozvíjanie sociálnych kompetencií,
* Priestor na vyjadrenie postojov detí, vzájomnú komunikáciu, kooperáciu detí
1. Učenie sa detí:
* Rozvíjanie poznania a učenia sa detí
* Rozvoj komunikačných kompetencií
* Schopnosť hodnotenia/sebahodnotenia detí
* Rozvoj sebaobslužných činností a zvládanie pravidelne sa opakujúcich denných činností
* Práca a spolupráca detí v skupinách, pripravenosť detí na vstup do ŽŠ /5-6 ročné deti/

Všetky hospitácie prebehli bez závažných zistení, nebolo potrebné realizovať následné hospitácie za účelom zisťovania zlepšenia výchovno-vzdelávacích činností u žiadnej učiteľky. Pedagógom boli ponúknuté, doporučené vzdelávacie materiály a metodiky pre všetky vzdelávacie oblasti.

V kontrolnej oblasti bolo vykonaných 28 čiastkových kontrol vyplývajúcich z plánu kontrolnej činnosti pedagogických a prevádzkových zamestnancov. Všetky kontroly prebehli bez vážnych negatívnych zistení.

1. **Oblasti v ktorých škola dosahuje dobré výsledky, a oblasti v ktorých sú nedostatky a treba úroveň výchovy a vzdelávania zlepšiť vrátane návrhov opatrení**

|  |  |
| --- | --- |
| **SWOT ANALÝZA****Silné stránky**  | **Slabé stránky**  |
| * 100% kvalifikovanosť pedagogických zamestnancov
* Profesionálny a kreatívny prístup pedagógov
* Estetická výzdoba priestorov MŠ
* Dobrá spolupráca MŠ a ZŠ
* Adaptačný program MŠ
* Postupná modernizácia materiálneho vybavenia
* Dobrá spolupráca s organizáciami a inštitúciami v okolí
* Možnosť využívať priestory  školského dvora
* Využívanie súborov ranných cvičení v jednotlivých triedach a poskytnutie dostatku rôznorodej pohybovej aktivity pre deti
* Zvyšovanie pocitu autonómie a úspechu prístup pri zvládnutí pracovných činností
* Využívanie učebných pomôcok
* Prevládanie praktických činností s deťmi nad slovným odovzdávaním hotových poznatkov
* Ochota kolektívu a záujem o samovzdelávanie
 | * Altánok pre deti
* Zaťaženosť učiteľov – vysoké počty detí v triedach
* Chýbajúce záhradné náradie
* Malé množstvo moderných učebných pomôcok ku pracovnej a prírodovednej výchove
* Nedostatočné digitálne kompetencie niektorých učiteliek
* Nedostačujúce využitie digitálnych technológii a pomôcok v edukačnom procese
* Nedisciplinovanosť niektorých rodičov v nedodržiavaní stanoveného obdobia pre uhrádzanie platieb MŠ
* Malé množstvo zaujímavých projektov zameraných na podmienky predprimárneho vzdelávania
* Oddelenie areálu materskej školy – oplotenie z bočnej časti OÚ
 |
| **Príležitosti**  | **Ohrozenia**  |
| * Dobré personálne podmienky pre výchovu a vzdelávanie
* Dobrá spolupráca s okolím a vybranými materskými školami
* Zapájaním sa do projektov zlepšovať materiálne podmienky materskej školy
 | * Demografický rozvoj
* Neustále sa meniace legislatívne predpisy
* Nárast cien a s tým spojený nárast výdavkov materskej školy
 |